دافغانی سرې میاشتې ټولنه د مرکزی سویل لویدیځ زون ریاست د نشراتو لوی مدیریت د ۱۴۴۴ هق کال د رجب المرجب د خبرونو د نشر راپور د افغانی سرې مېاشتې ټولنې د پکتیا ولایت اړوند ګرځنده روغتیایی ټیم د میاشتنې کاری پلان له مخې لاندې کسانو ته روغتیایی خدمات تر سره کړی دی. د افغانی سرې میاشتې ټولنه د هېواد په کچه په لسګونه ګرځنده روغتیایی ټېمونه لری چې د هېواد لرې پرتو سیمو کې روغتیایی خدمتونه وړاندې کوی. د پکتیا ولایت د سرې میاشتې نمایندګی ګرځنده روغتیایی ټېم د افغانی سرې میاشتې یو له هغو ګرځنده روغتیایی ټېمونو څخه ده چې په وړیا ډول د هغو بیوزله افغان وګړو درملنه کوی چې په لرې پرتو سیمو کې ژوند کوی، او روغتیایی مرکزونو ته لاس رسی نلری. یاد ټېم د خپل میاشتنې کاری پلان له مخې د زرمت ولسوالۍ مربوط دولت خان، ملایان ،سکوی، پاینده خیل، زرغون ښار سلیمانځی سپین رګی کلیو کې فعالیت تر سره کړ ، ددې شل ورځنی کاری پلان په موده یې د (1226) ناروغانو کتنه کړې، (128) ټپیانو ته لازم خدمات او پانسمان ترسره کړی او (200) تنو ته زرقیات ترسره کړی دی.د یاد ګرځنده روغتیایی ټیم قابلې هم (65) تنو مېرمنو ته په (ANC او PNC) برخو کې خدمات ترسره کړی او وړیا درمل یې ورته توزېع کړی دی.یاد تېم د تیرې یوې میاشتې په جریان کې (555) تنو ته روغتیایی زده کړې هم ورکړې دی.د یادونې وړ ده چې د پکتیا سرې میاشتې ګرځنده روغتیایی ټیم وخت په وخت د پکتیا سرې میاشتې څانګې رئیس مفتی غلام سرور "ابو احمد " او د روغتیایی چارو مدیر محمد نبی " مموزی " لخوا نظارت تر سره کیږی چې د سیمې خلکو د یاد ټیم له کړنو او خدماتو څخه خوښی او رضایت ودلی. د پکتیکا ولایت برمل ولسوالۍ کې 530 کورنیو ته ژمنۍ توکو د مرستې لړۍ پیل شوه! نن دو شنبه د روان 1444 سپوږمیز کال د رجب المرجب د میاشتې په لومړۍ نېټه د پکتیکا ولایت برمل ولسوالۍ مرغه کلی کې 530 زلزله ځپلو کورنیو ته د ژمنۍ توکو د ویش لړۍ د مرکزی سوېل لویدیځ زون رئیس ښاغلی مولوی الیاس خیل «ناصری»، د پکتیکا ولایتی څانګې رئیس ښاغلی مولوی عارف الله «حامد»، د نړیوال فدراسیون استازو ښاغلی فاروق، ښاغلی حارث، ښاغلی پکتین، د حوادثو ریاست د اطلاعاتو آمر, د مرکزی سوېل لویدیځ زون او پکتیکا سرې مېاشتې نماینده ګۍ یو شمیر کارکوونکو په شتون کې د مرستو د وېش لړۍ پیل شوه . یاده مرسته چې د نړیوال فدراسیون (IFRC) له لوری چمتو شوې وه پکې هرې کورنۍ ته 5 د‌ ماشومانو جاکټونه، 1 د نارینه جاکټ, 1 ښځینه جاکټ، 1دانه د ښځو ژمی شال، 1دانه د نارینه ژمنۍ پټو، 1 جوړه نارینه بوټ , 1 جوړه د ښځینه بوټ، 4جوړې د ماشومانو موزې، 8 جوړې ماشومانو جورابې،2 جوړه نارینه جورابې,2جوړه ښځینه جورابې 4 دانې د ماشومانو خولۍ,1دانه نارینه کورتۍ, 1 دانه زنانه کورتۍ , 4 دانې د ماشومانو کورتۍ او 4 جوړې د ماشومانو دستکش شاملې وې.د ېادونې وړ ده چې ېادو زلزله ځپلو کورنیو ته څه موده ۔مخکې د کورونو د ترمیم لپاره نږدې 23 میلیونه افغانی نغدی مرسته هم ویشل شوې وه؛ سره میاشت د یخ ژمی په درشل کې د زلزله ځپلو او بیوزلو هیوادوالو لاسنیوی ته دوام ورکوی. دمیدان وردګو ولایت دسرې میاشتې په ریاست کې اداری غونډه جوړه شوه ۰ نن دوشنبه د روان 1444 سپوږمیز کال د رجب المرجب د میاشتې په لومړۍ نېته د میدان وردګ ولایت د سره میاشتی په ریاست کی اداری غونده د قرآن کریم څو مبارک ایاتونه په تلاوت سره پیل شوه ورپسی دنماینده ګۍ رئیس مولوی صاحب عبدالقدوس 《عمر 》 له لوری ټولو کاکوونکو ته د ارشاد او دعوت مدیریت له خوا د ټولو هغو درسونو پر زدکړې او عملی کولو تاکید وشو چې د پلان سره سم هره ورځ وړاندې کیږی همدا راز د نماینده ګۍ رییس د حاضرۍ پر رعایت تاکید وکړ او وویل چې ټول کارمندان په حاضرۍ باندې مکلف دی او ټینګار یې وکړو په وخت راشی او ولاړ شی وروسته پر خپل وار سره هرې څانګې خپلې ستونځې او نظریات وړاندې کړل چې د حل په موخه ېې لازم تصامیم ونیول شول غونډه د مولوی صاحب قدرت الله (عباس) د دعائې په ویلو سره پای ته ورسېده تاریخ ۳ د میدان وردګ ولایت د سرې میاشتې ریاست د ارشاد او دعوت مدیر مولوی صاحب عباس د پلان مطابق هر ورځ د ماسپښین د لمانځه د ادا کولو وروسته د نمایندګۍ کار کوونکو ته دینې درسونه ورکوی تر څو د یادو کار کوونکو دینی پوهه زیاته شی او خپل ځان د نبی کریم( ص) په سیرت او صورت برابر کړی لوګر ولایت ازرې ولسوالۍ کې له 500 اړمنو کورنیو سره دخوراکی مرستو په موخه سروې پای ته ورسیده! دوشنبه د روان 1444 سپوږمیز کال د رجب المرجب مېاشتې پر لومړی نېټه لوګر ولایت ازرې ولسوالۍاړوند اکبر خیل، منګل، چوتره، ببر ، تنګ او کڅ کلیو کې د 500 اړمنو کورنیو سروی د دوشنبې په ورځ پای ته ورسیده، او په زیایمن شوو کورنیو باندې ډیر ژر خوراکی مواد وویشل شی. غزنی سرې میاشتې رئیس ښاغلی مولوی نورالهداء "شاکر" د شمس العارفین ثایت روغتیایی روغتون څخه لیدنه وکړه! دوشنبه د روان ۱۴۴۴ هـ ق کال د رجب المرجب میاشتې په لومړۍ نیټه د افغانی سرې میاشتې غزنی ولایتی څانګې رئیس ښاغلی مولوی نورالهداء "شاکر" مرکز غزنی اړوند شمس العارفین ثابت روغتیایی روغتون څخه ناڅاپی لیدنه وکړه.په دغه لیدنه کې ښاغلی "شاکر" د یاد روغتون د آمر داکتر او پرسونل له کړنو او فعالیتونو څخه خوښۍ وښوده او تر څنګ یې په چارو کې د صداقت غوښتنه، د حاضرۍ پابندی پر وخت راتللو او راتللو ټینګار وکړ.د یادې لیدنې په ترڅ کې ښاغلی "شاکر" د اړوند ثابت روغتون ټولې خونې له نږدې وکتلې، او د پرسونل غوښتنې او ستونزې یې هم واوریدلې او د حل په موخه یې ډاد ورکړ.د یادونې وړ ده چې پدې لیدنه کې د غزنی ولایتی څانګې د ساتنې او خوندیتوب مدیر هم د اړوند روغتون له ساتونکو سره ولیدل او هغوی یې نور هم خپلو دندو او مکلفیتونو ته متوجه کړل. د افغانی سرې میاشتې ټولنې، عمومی سرپرست رئیس الحاج مولوی مطیع الحق خالص په لوګر ولایت کې د ولایتی مجامع پرانسته وکړه. نن سه شنبه دروان 1444 هجری قمری کال د رجب المرجب د میاشتې 2 مه، چې د 1401 هجری شمسی کال د سلواغې د میاشتې له 4 مې نیټې سره سمون خوریلوګر ولایت کې د افغانی سرې میاشتې ټولنې د ملی کېدلو او د ولسونو او سرې میاشتې ترمنځ د اړیکو پیاوړې کېدلو په موخه د لوګر ولایت د مرکز ناحیو او ولسوالیو په سطح ولایتی مجامع رامنځته شوې، چې په همدې موخه د لوګر ولایت د سرې میاشتې په نمائنده ګۍ کې د پرانېستې غونډه ترسره شوه په یاده غونډه کې د افغانی سرې میاشتې ټولنې قدرمن سرپرست رئیس الحاج مولوی مطیع الحق خالص، سر بیره د مرکزی سوېل لویدیځ زون رییس مولوی الیاس خېل ناصرې, د داخلی پلټنې رئیس قاری محمد نسیم احمدی، د اطلاعاتو او نشراتو رئیس عرفان الله شرفزوی، د ولایتی مجامع رئیس مولوی محمد طیب مبارک، د چارو د تنظیم رئیس مولوی مدثر همراز، د لوګر د سرې میاشتې نماینده ګی رئیس مولوی نصرت او د ولایتی مجامع 35 تنه غړو هم ګډون کړی وو.غونډه د کلام الله مجید د څو مبارکو ایتونو په تلاوت سره پیل شوه، ورپسې د افغانی سرې مېاشتې ټولنې د مرکزی سوېل لویدیځ زون رییس ښاغلی مولوی الیاس خیل ناصری د سرې مېاشتې عمومی سرپرست رییس مولوی مطیع الحق خالص ,ورسره پلاوی, د ولایتی مجامع ریاست استازو, د لوګر ولایت مخورو او ټولو ګډونوالو ته ښه راغلاست اوویل او د عمومی رییس له ځانګړې پاملرنې څخه ېې مننه وکړه چې له شته مشغولتیاوو سره سره د ټولنې په کچه د سرې مېاشتې او وګړو تر مینځ د اړیکو پیاوړتیا ته لومړیتوب ورکوی او د نن ورځې ناسته ېې په خپل حضور سره پرانستهد مرکزی سویل لویدیځ زون سرې میاشتې رئیس مولوی الیاس خیل ناصری د غونډې ګډونوالو ته د مرکزی سویل لویدیځ زون د فعالیتونو او اړمنو کورنیو ته د بشری مرستو په شفافه توګه د رسولو په اړه مالومات او ډاډ ورکړ چې د افغانی سرې میاشتې ټولنې له لوری برابره شوې مرستې به بې وزله کورنیو ته په شفافه توګه رسوی او له هېڅ ډول زیار څخه به سپما ونکړی۔د لوګر سرې میاشتې نماینده ګۍ رئیس مولوی نصرت هم میلمنو ته د ښه راغلاست تر څنګ په اړونده چارو کې له اړوند زون او مرکزی دفتر سره د بشپرې همغږۍ ډاډ ورکړ۔ ورپسې د افغانی سرې میاشتې ټولنې قدرمن سرپرست رئیس (الحاج مطیع الحق خالص) د افغانی سرې میاشتې ټولنې په فعالیتونو، او د ولایتی مجامعو په اهمیت، د خلکو او سرې میاشتې ترمنځ په اړیکو هر اړخیزه وینا وکړه، او ډاډ یې څرګند کړ چې د ولایتی مجامع په ایجاد سره به د افغانی سرې میاشتې ټولنې او خلکو ترمنځ اړیکې لا پیاوړې شی.ورپسې د داخلی پلټنې رئیس قاری محمد نسیم احمدی د اسلام له نظره په یو والی، اتحاد، او اتفاق د خلکو او ملی ټولنې ترمنځ په اړیکو او اهمیت یې د غونډې برخوالو ته وینا وکړه، له ده څخه وروسته دچارو د تنظیم رئیس مولوی مدثر همراز د اتفاق او اتحاد په تړاو خبرې وکړی، همدا راز د ولایتی مجامع دوه تنه غړو هر یو استاد مخلص او مولوی عبدالجمیل الماهن په خپل وار خبرې وکړې، د لوګر ولایت کې د افغانی سرې میاشتې له لوری 1950 اړمنو کورنیو ته د مرستې لړۍ پېل شوه! نن جمعه د روان 1444 کال رجب المرجب میاشتې پر5 او د1401 لمریز کال د دلوې یا سلواغې پر 7 مه د افغانی سرې میاشتې له لوری د لوګر ولایت مرکز ، برکی برک او څرخ ولسوالیو کې اړمنو کورنیو ته د خوراکی توکو مرسته د افغانې سرې میاشتې ټولنې مرکزی سویل لویدیځ زون رئیس ښاغلی مولوی الیاس خیل "ناصری" په هدایت او شتون , د لوګر سرې میاشتې رئیس ښاغلی مولوی نصرت د اسلامی همکاریو سازمانOIC استازی توفیق احمد او د ملک سلمان خیریه بنسټ استازی ښاغلی الحاج فضل الله د مرکزی سوېل لویدیځ زون او یادې څانګې یو شمیرکارکونکو، رضاکارانو او رسنیو په شتون کې د مرستې لړۍ پیل شوه.یاده مرسته، چې د OIC یا اسلامی همکاریو سازمان له لوری چمتو شوې وه؛ چې هرې کورنۍ ته 40 کیلو اوړه, 5 کیلو وریجې, 5 لیټره غوړی، 5 کیلو لوبیا,5 کیلو بوره او 2 کیلو خرما چې ټول 6 قلمه خوراکی توکی کیږی شامل وو. د مرکزی سویل لویدیځ زون رییس د مرسې د وېش پر مهال د اسلامی همکارېو د سازمان څخه مننه وکړه چې ېاده مرسته د ژمی په سړې هوا کې ډیره موثره ده او پر واقعی اړمنو هیواد والو به ووېشل شی او په راتلونکې کې ېې د ېادې لړې پر دوام ټینګار وکر ۔ د خوست ولایت پر اړمنو او بېوزله 941 کورنیو ژمنۍ توکی ووېشل شول ! د افغانی سرې مېاشتې ټولنې د مرستو پر دوام نن‌ شنبه د روان 1444 سپوږمیز کال د رجب المرجب د میاشتې په 6مه نېټه د خوست ولایت په اسپېرې ولسوالۍ کې پر 941 زلزله ځپلو او اړمنو کورنیو باندې ژمنی توکی د مرکزی سوېل لویدیځ زون رئیس ښاغلی مولوی الیاس خیل ناصری پر هدایت او شتون، د خوست ولایتی څانګې رئیس ښاغلی مفتی زین العابدین سنان ، د نړیوال فدراسیون استازو ښاغلی فاروق او حارث, د حوادثو ریاست د اطلاعاتو آمر ښاغلی محمد نعیم بابکرخېل , د مرکزی دفتر د پلان جوړونې آمریت(PMER) استازی , د مرکزی سوېل لویدیځ زون او خوست ولایت د سرې مېاشتې نماینده ګۍ د حوادثو محترم مسولینو په شتون کې ووېشل شول.یاده مرسته چې د نړیوال فدراسیون (IFRC) په مالی مرسته چمتو شوېده چې پکې هرې کورنۍ 3 ژمنۍ بستې( یوه نارینه بسته, یوه ښځینه بسته او ېوه د ماشومانو بسته) چې ټولټال 7 بیلابیل د ماشومانو, ښځینه او نارینه وو جاکټونه، 2 تختې د ښځینه او نارینه ژمنی شال او پټو ، 6 جوړې نارینه , ښځینه او د ماشومانو بوټ اوموزې،12 جوړې بیلابیلې د ماشومانو، نارینه او ښځینه جورابې, 4 دانې د ماشومانو ژمنۍ خولۍ, 6 دانې نارینه, ښځینه او ماشومانو کورتۍ او 4 جوړې د ماشومانو دستکش شاملې وې.د مرستې د وېش پر مهال ښاغلی مولوی الیاس خېل ناصری د نړیوال فدرېشن له تېرو مالی, خوراکی او غیر خوراکی مرستو څخه چې د مرکزی سوېل لویدیځ زون اړوند ولایتونو له زلزله ځپلو او سیلاب ځپلو کورنیو سره تر سره کړی مننه وکړه او ېادې مرستې ېې د ژمی په سړه هوا کې له ارزښته ډکې او بللې او په راتلونکی کې ېې د لازېاتو مرستو پر دوام ټینګار وکړ ۔ د خوست ولایت پر 941 اړمنو او بېوزله کورنیو د ژمنۍ توکو د مړستې لړۍ بشپړه شوه ! د پرون ورځې پر دوام نن‌ یکشنبه د روان 1444 سپوږمیز کال د رجب المرجب د میاشتې په 7مه نېټه د خوست ولایت په اسپېرې ولسوالۍ کې پر 941 زلزله ځپلو او اړمنو کورنیو باندې ژمنی توکی د مرستې لړی بشپړه شوه یاده مرسته د مرکزی سوېل لویدیځ زون رئیس ښاغلی مولوی الیاس خیل ناصری پر هدایت او شتون، د خوست ولایتی څانګې رئیس ښاغلی مفتی زین العابدین سنان ، د نړیوال فدراسیون استازو ښاغلی فاروق او ښاغلی حارث, د حوادثو ریاست د اطلاعاتو آمر ښاغلی محمد نعیم بابکرخېل , د مرکزی دفتر د پلان جوړونې آمریت(PMER) استازی , د مرکزی سوېل لویدیځ زون او خوست ولایت د سرې مېاشتې نماینده ګۍ د حوادثو محترم مسولینو په شتون کې جې د نړیوال فدراسیون (IFRC) په مالی مرسته چمتو شوېوه پکې هرې کورنۍ ته 3 ژمنۍ بستې( یوه نارینه بسته, یوه ښځینه بسته او ېوه د ماشومانو بسته) چې ټولټال 7 بیلابیل د ماشومانو, ښځینه او نارینه وو جاکټونه، 2 تختې د ښځینه او نارینه ژمنی شال او پټو ، 6 جوړې نارینه , ښځینه او د ماشومانو بوټ اوموزې،12 جوړې بیلابیلې د ماشومانو، نارینه او ښځینه جورابې, 4 دانې د ماشومانو ژمنۍ خولۍ, 6 دانې نارینه, ښځینه او ماشومانو کورتۍ او 4 جوړې د ماشومانو دستکش شاملې وې توزیع بشپړه شوه ۔د مرستې د وېش پر مهال ګټه اخستونکو د سرې مېاشتې له رهبرۍ څخه مننه وکړه چې په سختو شرایطو کې د بیوزله هېواد والو لاس نیوی ته ځانګړې پاملرنه کوی همدا راز ګټه اخستونکو د مرکزی سویل لویدیځ زون ریاست له ښې همغږی او شفافې سروې څخه خوښی وښوده او په راتلونکې کې ېې ورته د لا بریاوو هیله وکړهباالمقابل ښاغلی مولوی الیاس خېل ناصری ټولو ګټه اخستونکو او مالی ملاتړ کوونکو ته د بشپړ شفافیت ډاډ ورکړ ۔ لوګر ولایت کې د افغانی سرې میاشتې ټولنې له لوری 500 اړمنې کورنۍ له مرستو څخه برخمنې شوې! نن یکشنبه د روان 1444 کال رجب المرجب میاشتې پر 7مه نېټه چې د1401 لمریز کال د دلوې یا سلواغې له 9 مې نېټې سره سمون لری د افغانی سرې میاشتې له لوری د لوګر ولایت برکی برک ولسوالۍ 500 اړمنو کورنیو ته چې څو ورځې وړاندې ېې سروې ترسره شوې وه د خوراکی توکو مرسته د افغانې سرې میاشتې ټولنې مرکزی سویل لویدیځ زون رئیس ښاغلی مولوی الیاس خیل "ناصری"، په هدایت , د لوګر سرې میاشتې رئیس ښاغلی مولوی نصرت د OIC اسلامی همکاریو سازمان استازی توفیق احمد او د ملک سلمان خیریه بنسټ استازې الحاج فضل الله صاحبزاده او یادې څانګې یو شمیرکارکونکو، رضاکارانو او رسنیو په شتون کې ووېشل شوه. یاده مرسته، چې د ملک سلمان خیریه بنسټ په مالی ملاتړ او OIC یا اسلامی همکاریو سازمان له لوری چمتو شوې وه؛ هرې کورنۍ ته 40 کیلو اوړه, 5 کیلو وریجې, 5 لیټره غوړی، 5 کیلو لوبیا,5 کیلو بوره او 2 کیلو خرما چې ټول 6 قلمه خوراکی توکی کیږی شامل دی ووېشل شول ‌د خوست ولایت 20 تنه رضاکارانو ته د ظرفیت لوړاونې دوه ورځینې ورکشاپ پیل شو ! د افغانی سرې مېاشتې ټولنې د مرکزی سویل لویدیځ زون اړوند د خوست ولایتی څانګه کې نن دوشنه د روان 1444 سپوږمیز کال د رجب المرجب د میاشتې په 8 مه نېټه په رونیز او ښونیز کلوب کې 20 تنه رضاکارانو ته د ظرفیت لوړونې دوه ورځینې ورکشاپ په لار واجول شو. یاد ورکشاپ د قاری صاحب عثمان له لوری د قرانکریم په څو مبارکو ایتونو تلاوت سره پیل شو. ورپسی د خوست ولایت د سرې میاشتې رییس مفتی زین العابدین( سنان) له لوری د یاد پروګرام پر اهمیت هر اړخیزه وینا وشوه او یاد پروګرام یې د رضاکارانو لپاره خورا مهم وباله ورپسې دنشراتو مدیریت له لور دسرې میاشتې تاریخچې تر عنوان لندی ترتیب شوی پریزنټیشن وړاندی شوو همدا شان د مرکزی سویل لویدیځ زون د غړیتوب او رضاکارانو او د مرکزی دفتر د رضاکارانو ارزیابې او تحلیل عمومې مدیر انو له لوری یادو 20 رضاکارانو ته د اجنډا مطابق ترتیب شوی پریزنټیشنونه جریان لرې چې دوه ورځی به دوام ولری. د خوست ولایت دسرې میاشتې ریاست له لوری 100 رضاکارانو ته ژمنې جمپرونه وویشل شول ! د افغانی سرې مېاشتې ټولنې له لوری نن دوشنبه د روان 1444 سپوږمیز کال د رجب المرجب د میاشتې په 8مه نېټه د خوست ولایت د سرې میاشتی ریاست کې 100 تنه رضاکارانو ته د ښو کړنو له امله دلا ښو کړنو او تشویق په موخه ژمنې جمپرونه وویشل شول. د یاد پروګرام په پیل کې د خوست ولایت د سرې میاشتې ریئس مفتی زین العابدین( سنان) له لوری د رضاکارانو کړنې او فعالیتونو وستایل او خوښی ېې ورڅخه څرګنده کړه نوموړی همدا راز رضاکاران د سرې میاشتې له لپاره مهم عناصر وبلل. ورپسې د فدریشن (IFRC) له لوری انجینر محمد اصف وینا وکړه او زیاته یې کړه چې داسی تشویقی پروګرامونه کولی شې چې رضاکاران نور هم تشویق کړی. د پروګرام په اخیر کې پر یادو 100 رضاکارانو باندی ژمنی جمپرونه وویشل شول۔ د خوست ولایت دسرې میاشتې ریاست له لوری 83 رضاکارانو ته تشویقی توکی ووېشل شول ! د افغانی سرې مېاشتې ټولنې د مرستو پر دوام نن‌ شنبه د روان 1444 سپوږمیز کال د رجب المرجب د میاشتې په 7مه نېټه د خوست ولایت د سرې میاشتی ریاست په انګړ کې 83 رضاکارانو ته ژمنې بوټونه, جمپرونه او نغدی پیسی د مرکزی سوېل لویدیځ زون رئیس ښاغلی مولوی الیاس خیل ناصری پر هدایت او شتون، د خوست ولایتی څانګې رئیس ښاغلی مفتی زین العابدین سنان ، د مرکزی سوېل لویدیځ زون د لومړنیو مرستو مدیر, د غړیتوب سیستم او رضاکارانو مدیر او خوست ولایت د سرې مېاشتې نماینده ګۍ یو شمیر کارکوونکو او رضاکارانو په شتون کې ووېشل شول. د مرستې د ویش پر مهال د مرکزی سویل لویدیځ زون رییس مولوی الیاس خیل ناصری د رضاکارانو په اهمیت او شتون تفصلی خبری وکړی او رضاکاران یې د سرې میاشتې د فعالیتونه لپاره مهم او کلیدی عناصر وبلل او د دوی له رضاکارانه فعالیتونو څخه یې خوښې څرګنده کړه ۔ نوموړی همدا راز رضاکارانو ته په راتلونکی کې د لا زیاتې پاملرنې او مرستو وعده ورکړه *د افغانی سرې میاشتې پکتیکا څانګې پیښو سره مبارزی(BDRT) ټیم او پیسو لیږد پروګرام (CTP) شپږ ورځنۍ ورکشاپ پیل شو! نن ‌دوشنبه د روان 1444سپوږمیز کال د رجب المرجب میاشتې ۹ مه نېټه د افغانی سرې میاشتې ټولنې د رهبرۍ او مرکزی سویل لویدیځ زون رئیس ښاغلی مولوی الیاس خیل "ناصری" په همغږئ او هدایت، د پکتیکا سرې میاشتې رئیس ښاغلی مولوی عارف الله «حامد»، د مرکزی دفتر د اطلاعات او نغدو پیسو د لیږد محترم مدیر، د نماینده ګیو په سطحه د ظرفیت لوړونې عمومی محترم مدیر، د بیارغونې محترم مدیر، د مرکزی سویل لویدیځ زون د پیښو سیمه اییز محترم لوی مدیر د پکتیکا ولایتی څانکې یو شمیر کارکوونکو او رضاکارانو په حضور کې د پېښو سره د مبارزې ( BDRT) او نغدو پیسو د لېږد پروګرام (CTP) ۶ ورځنۍ ورکشاپ د قرآنکریم مبارکو ایاتونو په تلاوت پیل شو. په پیل کې د پکتیکا ولایتی څانګې رئیس ښاغلی مولوی عارف الله «حامد» د مرکزی دفتر د حوادثو ریاست استازو او سهولت ورکوونکو, رضاکارانو او ټولو ګډون کوونکو ته د ښه راغلاست تر څنګ د افغانی سرې مېاشتې له رهبرۍ څخه مننه وکړه چې د ولایتونو په کچه د داسې پیاوړو ټیمونو په جوړولو سره به وکولای شو بیوزله هیواد والو ته پر وخت او له اوسنیو معیارونو سره سم خدمات وړاندې کړو چې له یو خوا به مو پر وخت او معیاری کړنې سرته رسولې وی او له بله اړخه به مو د مرسته کوونکو او ډونرانو اعتماد لا پیاوړی کړی وی.ورپسې د ورکشاپ چارې د اجندا سره سم د سهولت ورکوونکو لخوا رسمآ پیل شوې، چې شپږ ورځې به دوام ولری.په یاد ۶ ورځنی ورکشاپ کې د پکتیکا ولایت سرې مېاشتې اړوند 25 تنه کارکوونکی او رضاکاران ګډون لری چې د پېښو سره د مبارزې او نغدو پیسو لېږد پروګرام به په عملی,نظری او ګروپی ډول زده کړه ورکړل شی. د خوست ولایت دسرې میاشتې د ځوانانو او رضاکارانو کلوپ 20 تنو رضاکارانو ته د ظرفیت لوړاونې په موخه دوه ورځنې ورکشاپ پای ته ورسیده! نن سه شنبه د روان 1444سپوږمیز کال د رجب المرجب په 9مه د خوست ولایت د سرې مېاشتې ریاست کې 20 تنه رضاکارانو ته د ظرفیت لوړونې دوه ورځنی ښوونیز ورکشاپ چې د سویل لویدیځ زون د غړیتوب سیستم او رضاکارانو مسول او د مرکزی دفتر د رضاکارانوارزیابی او تحلیل مدیر له لوری په لار اچول شوی وو په بریالۍ توګه پای ته ورسیده ۔ ېاد ورکشاپ چې د خوست ولایت د ځوانانو، لمړنیو مرستو او حوادثو بخشونو رضاکارانو ته په لاره اچول شوی وو د خوست ولایت دسرې میاشتې ریاست ریئس مفتی زین العابدین " سنان" له لوری وارزول شو او یاد ورکشاپ د رضاکارانو لپاره ګټور وباله او په راتلونکی کې د داسی نورو ښونیزو ورکشاپونو جوړول ضروری وبلل . په پای کې د ورکشاپ ګډونوالو ته تصدیق پانې وویشل شوی او د دوعا په ویلو پای ته ورسیده د غزنی سرې میاشتې رئیس ښاغلی مولوی نورالهداء "شاکر" د فرعی او ثابتو روغتیایی مرکزونو له آمرینو سره وکتل.د روان ۱۴۴۴ هـ ق کال د رجب میاشتې په اتمه نیټه نن سه شنبه وروسته له غرمې د غزنی ولایتی څانګې رئیس ښاغلی مولوی نورالهداء "شاکر" د فرعی او ثابتو روغتیایی مرکزونو له آمرینو سره په خپل کاری دفتر کې ولیدل.په یاده لیدنه کې ښاغلی "شاکر" راغلو آمرینو ته د ښه راغلاست او مننې تر څنګ ددوی د خدمت ستاینه وکړه. ښاغلی "شاکر" د راغلو آمرینو سره به یو لړ موضوعاتو خبرې وکړې او ددوی ستونزې او مشکلات یې هم واوریدل، او د حل کولو ډاډ یې رکړ.نوموړی همدا راز په حاضرۍ پابندی، پر وخت د راپور ورکړه، په شریعت د صورت او سیرت برابرول او له مریضانو سره په نیک تعامل او ښه چلند کولو ټینګار وکړ.دا په داسې حال کې ده چې ښاغلی مولوی نورالهداء "شاکر" څه موده وړاندې هم د اړونده روغتیایی مرکزونو له آمرینو سره لیدلی وو. لوګر د سرې میاشتې ریاست اړوند د سیتسم عضویت مدیریت فعالیتونو څخه لیدنه تر سره شوه! نن چهارشنبه د روان1444سپومیږیز کال د رجب المرجب د مېاشتې په 10مه نېټه چې د 1401هش کال د کب مېاشتې له 12مې نېټې سره سمون لری د مرکزی سوېل لویدیځ زون زون اړوند لوګر د سرې میاشتې ریاست د غړیتوب سیستم مدیریت کارونو څخه لیدنه تر سره کړه، پدې لیدنه کې لومړی د لوګر ولایت د سرې میاشتې له ریس او کارکوونکو څخه د هر ډول همکارو مننه وشوه او همدا راز د لوګر د سیستم عضویت مدیریت چارې وستایلې چې د پلان سره سم مخته روانې دی ۔ د مرکزی سویل لویدیځ زون ریاست د دعوت او ارشاد لوی مدیریت نن چهار شنبه د روان ۱۴۴۴ سپوږمیز کال د رجب المرجب د میاشتې پر ۱۰مه نېټه د پلان سره سم مرکزی سویل لویدیځ زون کې ټولو کارکوونکو ته د مسواک وهلو کیفیت او طریقې ، د مسواک وهلو اوقات او د د مسواک استعمال په کوم لاس سره هراړخیز مالومات وړاندې شول چې د ټولو کارکوونکو له لورې په غور سره واریدل شو او د یاد پروګرام په هکله یې خوشی وښودله. د افغانی سرې میاشتې ټولنې لوګر ولایتی څانګې د رضاکارانو او ځوانانو کلوپ کې له زده کوونکو څخه ازموینه واخیستل شوه. نن چهارشنبه د روان 1444 سپوږمیز کال د رجب المرجب مېاشتې په 10نېټه د لوګر د سرې میاشتې ریاست اړوند د ځوانانو او رضاکارانو په کلوپ کې له 120 تنو زده کوونکو څخه ازموینه واخیستل شوه. یاده ازموینه د سیرت النبیﷺ ،انګلیسی او ریاضی برخو کې له زده کوونکو څخه واخیستل شوه. د یادونې وړه، چې یاد کلوپ کې شاه خوا 250 زده کوونکې په زده کړه بوخت دی. ‌د پکتیا ولایت 20 تنه رضاکارانو ته د ظرفیت لوړونې دوه ورځینی ورکشاپ پیل شو ! د افغانی سرې مېاشتې ټولنې د مرکزی سویل لویدیځ زون اړوند د پکتیا ولایتی څانګه په روزنیز کلوپ کې چهارشنبه د روان 1444 سپوږمیز کال د رجب المرجب د میاشتې په 10 مه نېټه 20 تنه رضاکارانو ته د ظرفیت لوړونې په موخه دوه ورځینی ورکشاپ په لار واچول شو. یاد ورکشاپ د کلوپ د مدیر له لوری د قرانکریم د څو مبارکو ایتونو په تلاوت سره پیل شو. ورپسی د پکتیا ولایت د سرې میاشتې د ارشاد او دعوت مدیر له لوری د یاد پروګرام پر اهمیت هر اړخیزه وینا وشوه او یاد پروګرام یې د رضاکارانو لپاره خورا مهم وباله ورپسې دنشراتو مدیریت له لور دسرې میاشتې تاریخچې تر عنوان لاندی ترتیب شوی پریزنټیشن وړاندی شوو همدا شان د مرکزی سویل لویدیځ زون د غړیتوب او رضاکارانو او د مرکزی دفتر د رضاکارانو ارزیابې او تحلیل عمومې مدیر انو له لوری یادو 20 رضاکارانو ته د اجنډا مطابق ترتیب شوی پریزنټیشنونه جریان لرې چې دوه ورځی به دوام ولری. ‌د لوګر ولایت دسرې میاشتې ریاست له لوری78 رضاکارانو ته تشویقی نغدی پیسی او توکی ووېشل شول ! نن دپنجشنبه ورځ روان 1444 سپوږمیز کال رجب المرجب میاشتې 11مه نېټه د لوګر ولایت د سرې میاشتی ریاست د ځوانانو او رضاکارانو کلوپ کې 78تنو رضاکارانو ته ژمنې بوټونه, جمپرونه او نغدی پیسی د مرکزی سوېل لویدیځ زون رئیس ښاغلی مولوی الیاس خیل ناصری پر هدایت او شتون، د لوګر ولایتی څانګې رئیس ښاغلی مولوی نصرت ، د مرکزی سوېل لویدیځ زون د لومړنیو مرستو عمومی مدیر او د لوګر د سرې مېاشتې نماینده ګۍ یو شمیر کارکوونکو او رضاکارانو په شتون کې ووېشل شول. پیل کې غونډه د قرآن کریم په څو مبارکو آیتونو تلاوت سره پیل شوه، ورپسې د لوګر د سرې میاشتې ریس ښاغلې مولوی نصرت د غونډې ګډونوالو ته ښه راغلاست وویل په ملی ټولنه کې رضاکارانه خدمتونه یې وستایل وروسته د مرکزی سویل لویدیځ زون ریس مولوی الیاس خیل ناصری د رضاکارانو خدمتونه وستایل او دوی کړنې د قدر وړ وبللې ، د ملی ټولنې رهبری د رضاکارانو کارونه څخه خوښ دی او په تفصلی ډول یې خبری وکړی او رضاکاران یې د سرې میاشتې د فعالیتونه لپاره مهم او کلیدی عناصر وبلل او د دوی له رضاکارانه فعالیتونو څخه یې خوښې څرګنده کړه، ورپسې د رضاکارانو په استازولۍ ښاغلې مولوی زلمی خبرې وکړې او د تیر په څیر به رضاکاران د افغانی سرې میاشتې سره سختو حالاتو کې رضاکارانه فعالیت کویغونډه د لوګر د سرې میاشتې دعوت ارشاد مدیر ښاغلې مولوی محمداسحاق حقانی په دعا ویلو سره پای ته ورسیده.د غونډې په اخر کې رضاکارانو د تخفې وویشل شوې. د پکتیا ولایت دسرې میاشتې دپیښو د ادارې مدیریت، لمړنیو روغتیایی مرستو، ځوانانو او رضاکارانو کلوپ 20 تنو رضاکارانو ته د ظرفیت لوړونې په موخه دوه ورځنې ورکشاپ پای ته ورسیده! نن پنجشنبه د روان 1444سپوږمیز کال د رجب المرجب په 11مه د پکتیا ولایت د سرې مېاشتې ریاست کې 20 تنه رضاکارانو ته د ظرفیت لوړونې دوه ورځنی ښوونیز ورکشاپ چې د سویل لویدیځ زون د غړیتوب سیستم او رضاکارانو مسول او د مرکزی دفتر د رضاکارانوارزیابی او تحلیل مدیر له لوری په لار اچول شوی وو په بریالۍ توګه پای ته ورسیده ۔ ېاد ورکشاپ چې د پکتیا ولایت د پیښو دادارې مدیریت، ځوانانو، لمړنیو روغتیایی مرستو مدیریت څانګو رضاکارانو ته په لاره اچول شوی وو د پکتیا ولایت دسرې میاشتې ریاست د ارشاد او دعوت مدیر مفتی صیب حبیب الله " مختار" له لوری وارزول شو او یاد ورکشاپ ېې د رضاکارانو لپاره ګټور وباله او په راتلونکی کې د داسی نورو ښونیزو ورکشاپونو جوړول ضروری وبلل . په پای کې د ورکشاپ ګډونوالو ته تصدیق پانې وویشل شوی او د دوعا په ویلو پای ته ورسیده ۴۵۰ کورنیو ته په لوګر ولایت کې هایجن کیټونه وویشل شول ! دسرې میاشتې ریاست له لوری78 رضاکارانو ته تشویقی نغدی پیسی او توکی ووېشل شول !د روان ۱۴۴۴ سپوړمیز کال د رجب المرجب د میاشتې په ۱۳مه نېټه چې د ۱۴۰۱ لمریز کال د سلواغې د میاشتې له ۱۵مې نېټې سره سمون لری نن شنبه د افغانی سرې میاشتې ټولنې مرکزی سویل لویدیځ زون اړوند لوګر ولایت سرې میاشتی ریاست له لوری د څرخ ولسوالۍ پر ۴۵۰ سیلاب ځپلو کورنیو باندې د حفظ الصحې په موخه هایجن کیټونه د مرکزی سوېل لویدیځ زون رئیس ښاغلی مولوی الیاس خیل ناصری پر هدایت او شتون، د لوګر ولایتی څانګې رئیس ښاغلی مولوی نصرت ، د مرکزی سوېل لویدیځ زون د او د لوګر د سرې مېاشتې نماینده ګۍ یو شمیر کارکوونکو او رضاکارانو په شتون کې ووېشل شول. یاد کیټونه دچې د نړیړال فدریشن په مالی مرسته د درفت له پروژې څخه چمتو شویدی پکې هرې کورنی ته ۷ کلچې د کالیو مینځلو صابون، ۷ کلچې د لاس وینځلو صابون، ۲ ټوپه د غاښونو میځلو کریم، ۲ بوتله شامپو، ۲ دانې د غاښونو میځلو برش، ۱ دانه صابون دانی، ۱ دانه د اوبو پلاستیکی سطل، ۱ دانه د اوبو لوټکه، ۵ تختې لاس پاک رومالونه، ۲ دانې د اوبو بوشکې، ۲ تختې روی جایی او ۲ پاکټه کوټکس شامل دی. پیل کې د مرکزی سویل لویدیځ زون ریس مولوی الیاس خیل ناصری د نړیوال فدریشن له مرستو څخه مننه اوکړه او ویې ویل چې د سره صلیب او سرو میاشتو نړیوال فدریشن د غورځنګ د غړی په حیث تل له سرې میاشتې ټولنې سره په بیلا بیلو برخو کې مرستې کړی او د دوی مرستې د قدر وړ دی بل خوا مرسته اخستونکو د افغانی سرې میاشتې ټولنې هڅې وستایلې او مننه یې وکړه چې تل یې د بیوزله هیواد والو به لاس نیوی کې مرستې کړی 120 زلزله ځپلو او اړمنو کورنیو ته د خوست ولایت په سپیری ولسوالی کې خوارکی او غیر خوراکی مواد وویشل شول!د روان ۱۴۴۴ سپوړمیز کال د رجب المرجب د میاشتې په ۱۳مه نېټه چې د ۱۴۰۱ لمریز کال د سلواغې د میاشتې له ۱۵مې نېټې سره سمون لری نن شنبه د افغانی سرې میاشتې ټولنې مرکزی سویل لویدیځ زون اړوند خوست ولایت سرې میاشتی ریاست له لوری 120 زلزله ځپلو او اړمنو کورنیو ته د یاد ولایت په سپیری ولسوالی کې خوارکی او غیر خوراکی مواد د مرکزی سوېل لویدیځ زون رئیس ښاغلی مولوی الیاس خیل ناصری پر هدایت، د خوست ولایتی څانګې رئیس مفتی زین العابدین سنان او د عهد موسسې استازو ، د خوست ولایت د سرې مېاشتې نماینده ګۍ یو شمیر کارکوونکو او رضاکارانو په شتون کې ووېشل شول.یاد مواد چې د عهد موسسې له لوری چمتو شوی ول پکی هرې کورنی ته۵۰ کیلو وړه، څلور لیتره غوړی ، دری نیمې کیلو وریژې ، ۷ کیلو لوبیا، ۲ کیلو شین چای، ۷کیلو بوره ، ۶ کیلو دال، ۴ پاکټه مالګه، ۵ کلچې د ځان مینځلو صابون ، څلور بوتله د لوښو مینځلو شامپو، ۲ ډبیه واسلین، ۲ جوړې زنانه بوتان، ۲ زنانه شالونه، ۲ نارینه څادرونه، ۴ جوړه زنانه جورابې، ۲ جوړې زنانه دستکش او ۲ دانې زمنۍ خولۍ شامل دی. د خوست د سرې میاشتې رییس مفتی زین العابدین سناس د سرې میاشتې په استازیتوب د عهد موسسې له مرستو ځحه مننه وکړه او به راتلونکې کط یې د همدې لړی پر دوام نورو اړوندو ولایتو ته تینګار وکړ. د افغانی سرې میاشتې ټولنې د مرکزی سویل لویدیځ زون اړوند د غزنی ولایت د سرې میاشتې ګرځنده روغتیا ټیم د یاد ولایت په خوګیاڼو ولسوالۍ په شیخ اګاه کلی کې د مجربو ډاکټرانو به درلودلو سره په وړیا ډول د هغه هیواد والو درملنه کوی چې اقتصادی ستونزې لری او یا هم روغتیا مرکزونو ته لاسرسی نه لری دا د افغانی سرې میاشتې ټولنی یو له بشرپالو کړنو ځخه دی چې د هېواد په ۳۴ ولایتونو کې د لسګونه ګرځنده روغتیایی ټیمونو به درلودلو په لرې برتو سیمو کې د پلان سره سم روغتیایی خدمات وړاندې کوی . د افغانی سرې میاشتې پکتیکا ولایت څانګې د پېښو سره مبارزې ټیم (BDRT) او نغدو پیسو د لېږد پروګرام (CTP) ۶ ورځنۍ ورکشاپ په بریالۍ توګه بای ته ورسید!نن یکشنبه د روان ۱۴۴۴ کال د رجب المرجب میاشتې ۱۴ نېټه چې د ۱۴۰۱ هش کال د سلواغې د میاشتې له ۱۶مې ڼېټې سره سمون لری د پکتیکا ولایت سرې میاشتې ریاست کې ۲۵ تنه رضاکارانو او کارمندانو ته د پېښو سره د مبارزې ټیم (BDRT) او نغدو پیسو د ویش پروګرام (CTP) ۶ ورځنی ورکشاپ په بریالی ډول د یاد ولایت دسرې میاشتې د دعوت او ارشاد مسؤل لخوا د خیر او عافیت په دعاېې سره پای ته ورسید .په پیل کې د پکتیکا ولایت سرې میاشتې رئیس ښاغلی مولوی عارف الله (حامد) د یاد شپږ ورځنی ورکشاپ ارزونه وکړه او د مرکزی دفتر د اطلاعات او نغدو پیسو د لیږد محترم مدیر، د نماینده ګیو په سطحه د ظرفیت لوړونې محترم مدیر، د بیارغونې محترم مدیر، د مرکزی سویل لویدیځ زون د پیښو سیمه اییز محترم لوی مدیر څخه د زړه له تله مننه وکړه چې د شپږ ورځو په دوران کې یې پیښو سره د مبارزې یو مسلکی او په کار پوه ټیم روزلو کې یې نه ستړې کیدونکې هلې ځلې وکړې، او زیاته یې کړه: د پکتیکا ولایت سرې میاشتې ریاست کارکوونکو او رضاکارانو په تیر کې هم د پیښو په مهارولو کې په پوره ډول ونډه اخیستی چې په راتلونکی کې به د نویو تجربو په لاسته راوړلو سره لا ډېر په مسلکی ډول خدمات ترسره کړی.نوموړی همدا راز د افغانی سرې میاشتې ټولنې له رهبرۍ او د مرکزی سویل لویدیځ زون له ریاست څخه مننه وکړه چې د خپلو کارمندانو او رضاکارانو په مسلکیتوب کې وخت ناوخت داسې ګټور ورکشاپونه دایروی، تر څو بېوزله او پېښځپلو هېوادوالو ته په د وخت له معیارونو سره سم خدمات وړاندې کړی. د افغانی سرې میاشتې ټولنې د پکتیکا ولایت نماینده ګۍ کې د ۸ نویو تشکیل شوو ټیمونو ډاکټرانو او قابلو ته د روغتیایی معلوماتو اداری سیستم (HMIS) څلور ورځنی ورکشاپ پیل شو!یکشنبه د روان ۱۴۴۴ سپوږمیز کال د رجب المرجب د میاشتې پر ۱۴ مه نیټه د افغانی سرې مېاشتې ټولنې د مرکزی سوېل لویدیځ زون اړوند پکتیکا ولایت نماینده ګی د کتلوی معافیت ۸ نویو تشکیل شوو ټیمونو ډاکټرانو او قابلو ته د صحی معلوماتو اداری سیستم (HMIS) څلور ورځنی ورکشاپ پیل شو.د غونډې پیل د قرانکریم مبارکو آیتونو په تلاوت سره وشو، ورپسې د څانګې رئیس ښاغلی مولوی عارف الله «حامد» د یاد ورکشاپ په ارزښت خبرې اوکرې او نویو کامیاب شوو ډاکټرانو او قابلو ته ېې مبارکی او ښه راغلاست اوویل .نوموړی زیاته کړه یاد څلور ورځنی ورکشاپ پای ته رسیدو سره به تاسو ټولنې ته د یو مسلکی ډاکټر په حیث وړاندې شی.ورپسې د څانګې د کتلوی معافیت پروګرام منیجر هم د یاد ورکشاپ په اړه لازمې لارښوونې وکړې.ورپسې د ورکشاپ سهولت ورکوونکو لخوا د اجنډا سره سم د ورکشاپ درسونه پیل شول چې څلور رځې به دوام ومومی. دافغانی سرې میاشتې ټولنې د میدانوردګ ولایت د نمایندګی درضاکارانو کلوپ کې د ځوانانو او زده کوونکو ظرفیت لوړولو په خاطر د شعر لوستلو پروګرام او ناسته دایره شوه!دوشنبه د روان 1444سپوږمیز کال د رجب المرجب د مېاشتې پر 14مه نېټه د ځوانانو او رضاکانو د لا ښې هڅونې او ذهنی پیاوړتیا په موخه د میدانوردګ ولایت د نمایندګی درضاکارانو کلوپ کې د شعر لوستلو پروګرام او ناسته په لار واچول شوه یاده ناسته د قران عظیم الشان مبارک ایتونه تلاوت سره بیل شوه وروسته د زده کوونکو ترمنځ معرفیت ترسره شو او د اجندا سره سم ټولو ګډونوالو په خپل وار سره خبل ترتیب کړی شعرونه او ترانی په ترنم سره وړاندې کړې . د ناستې په پای کې فعاله او تکړه زده کوونکو ته د سرې میاشتې به لوګو مزین قلمونه او کتابچی په تشویقی ډول ورکړل شوی او ناسته په دعا ویلو سره پای ته ورسېده د سرې میاشتې غزنی ولایتی څانګې د سرده ثابت او کلاغچ فرعی کلینیکونو څخه لیدنه ترسره شوه ! د افغانی سرې میاشتې ټولنې مرکزی سویل لویدیځ زون اړوند غزنی ولایتی څانګې مالی او اداری مدیر او د فرعی کلینیکونو سوپر وایزر داکتر عبدالباقی "صادق" د اندړ ولسوالۍ بند سرده ثابت او مرکز اړوند کلاغچ فرعی روغتیایی کلینیکونو څخه له نږدې لیدنه وکړه. په یاده لیدنه کې ښاغلی "صدیقی" د اړونده کلینیکونو له پرسونل او ټولو خونو څخه څارنه وکړه، او د هغوی مشکلات او ستونزې یې له نږدې واوریدلې.ښاغلی "صدیقی" همداراز د یادو روغتیایی کلینیکونو د پرسونل له کړنو خوښی څرګنده کړه، او په چارو کې یې ورته د لابریاوو هیله وکړه.د یادونې وړ ده چې ښاغلی "صدیقی" د بند سره ثابت روغتیایی کلینیک له نوې حویلۍ هم لیدنه وکړه، او شته مشکلات یې له نږدې ولیدل. د افغانی سرې میاشتې ټولنې د لوګر ولایتی څانګې د نشراتو مدیر له لورې د لوګر ولایت مقام،اطلاعاتو او فرهنګ،مخابراتو،پوهنې،ټولګټو،کلیو او پراختیا اومستوفیت ریاستونو باندې د افغانی سرې میاشتې ټولنې نشراتی مواد وویشل شول . یادو نشراتی موادو کې د افغانی سرې میاشتې تولنې له لوری چاپ شوې جنتریانې ، درې میاشتنۍ مجله او پنځلس ورځنۍ جریده شامل دی تر څو وکولای شی ټول ادارات د سرې میاشتې له کړنو حخه مالومات ترلاسه کړی او له همدې لارې افغانی سره میاشت په ټولنه کې معرفی شی. د افغانی سرې میاشتې ټولنې د پکتیا ولایتی څانګې د نشراتو مدیریت له لورې د پکتیا ولایت ټولو ملکی او نظامی ادراتو لکه د ولایت مقام،اطلاعاتو او فرهنګ،مخابراتو،پوهنې،ټولګټو،کلیو او پراختیا، مستوفیت ، ملی امنیت ریاست، ۲۰۳ منصوری قول اردو، جلب او جذب قومندانی، سرحدی لوا او لیسو مدیریتونو باندې د افغانی سرې میاشتې ټولنې چاپ شوی نشراتی مواد ( درې نوعه دیوالی، سرمیزی او جیبی کلیزې ، درې میاشتنۍ مجله او پنځلس ورځنۍ جریده وویشل شوه. میدان وردګ ولایت دایمیرداد ولسوالۍ کې ۴۵۰ کورنیو ته هایجن کیټونه وویشل شول ! د تیرو مرستو په دوام د افغانی سرې میاشتې تولنې د مرکزی سویل لویدیځ زون اړوند میدان وردګ ولایت دایمیرداد ولسوالۍ پر ۴۵۰ سیلاب ځپلو او اړمنو کورنیو باندې د حفظ الصحې په موخه هایجن کیټونه وویشل شول .یاده مرسته نن سه شنبه د روان ۱۴۴۴ سپوړمیز کال د رجب المرجب د میاشتې په ۱۶مه نېټه چې د ۱۴۰۱ لمریز کال د سلواغې د میاشتې له ۱۸مې نېټې سره سمون لری د مرکزی سوېل لویدیځ زون رئیس ښاغلی مولوی الیاس خیل ناصری پر هدایت او شتون، د میدان وردګ ولایتی څانګې رئیس ښاغلی مولوی عبدالقدوس عمر ، د مرکزی سوېل لویدیځ زون او میدان وردګ د سرې مېاشتې نماینده ګۍ یو شمیر کارکوونکو او رضاکارانو په شتون کې ووېشل شول. یاد کیټونه د نړیړال فدریشن په مالی مرسته د درفت له پروژې څخه چمتو شویدی پکې هرې کورنی ته ۷ کلچې د کالیو مینځلو صابون، ۷کلچې د لاس وینځلو صابون، ۲ ټوپه د غاښونومینځلوکریم، ۲بوتله شامپو، ۲ دانې د غاښونو میځلو برش، ۱ دانه صابون دانی، ۱ دانه د اوبو پلاستیکی سطل، ۱ دانه د اوبو لوټکه، ۵ تختې لاس پاک رومالونه، ۲ دانې د اوبو بوشکې، ۲ تختې روی جایی او ۲ پاکټه کوټکس شامل دی. د مرکزی سویل لویدیځ زون ریس مولوی الیاس خیل ناصری د نړیوال فدریشن یاده مرسته د حفظ الصحې په برخه کې اړینه وبلله او له نړیوال فدریشن څخه یې د نن ورخې مرستې تر څنګ له پخوانیو مرستو هم مننه وکړه بل خوا مرسته اخستونکو د سرې میاشتې مرستې وستایلې او مننه یې وکړه چې تل یې د بیوزله هیوادوالو په لاس نیوی کې رغنده ګامونه اخستی. د خوست ولایت سرې میاشتې ریاست رئیس ښاغلی مفتی زین العابدین "سنان" او دصحی کلینکونو سوپروایزر ډاکټر غیرت "بهیر"د فرعی او ثابتو روغتیایی مرکزونو له آمرینو سره وکتل. نن سه شنبه د روان ۱۴۴۴ سپوږمیز کال د رجب المرجب د میاشتې پر ۱۶مه نۍټه دخوست ولایتی څانګې رئیس ښاغلی مفتی زین العابدین "سنان" د فرعی او ثابتو روغتیایی مرکزونو له آمرینو سره په خپل کاری دفتر کې ولیدل.په یاده لیدنه کې ښاغلی "سنان" آمرینو ته د ښه راغلاست او مننې تر څنګ ددوی دصحی خدمتونو ستاینه وکړه.ښاغلی "سنان" د دبهرام خیلو کلینیک ' ثابت کلینیک اوحصارک کلینیک صحی فعالیتونه وستایل او خوښی یې وښوده چئ تل مو هڅه او کوشش کړې چې ناروغانو ته پر وخت صحی خدمات ترسره کړی دلیدنې پر وخت په یو لړ اړینو موضوعاتو هم خبرې وشوې او د ستونزې او مشکلاتو د حل په موخه یې لازمې لارښونې وشوې.نوموړی همدا راز په حاضرۍ پابندی، پر وخت د راپور ورکړه، د ناروغانو سره په ښه چلند کولو ټینګار وکړ.دا په داسې حال کې ده چې ښاغلی "سنان" څه موده وړاندې هم د اړونده روغتیایی مرکزونو له آمرینو سره لیدلی وو. د لوګر د سرې میاشتې ریاست کې اداری غونډه تر سره شوه! نن سه شنبه د روان 1444 سپوږمیزکال د رجب المرجب 16 مه نېټه د لوګر د سرې میاشتې نمایندګی کې اداری غونډه دایره شوه ، د غونډې په پیل کې د ارشاد او دعوت مدیر ښاغلی مولوی محمداسحاق حقانی له خوا د قرآن کریم د څو مبارکو آیتونو تلاوت وشو، ورپسې د لوګر د سرې میاشتې رئیس ښاغلی مولوی نصرت کارکوونکو ته په خبرو کې وویل چې په خپل منځ کې د اداری چارې په ښه ډول همغږی کړی، له مراجعینو سره باید ښه چلند وشی، د ادارې اصولو او قوانینو ته ژمن پاتې شی ترڅو د ملی ټولنې خدمتونه په لرې پرتو سیمو کې بیوزلو وګړو ته پر وخت ورسیږی. ورپسې هر مدیر د خپلو کړنو په هکله مالومات وړاندې کړل او ورسره یې ستونزې او د حل په موخه غوښتنه تر سره شوه چې د ښاغلی مولوی صاحب نصرت لخوا د ټولو برخو کارکوونکو له کړنو خوښی وښوده او د ستونزو د حل په موخه یې لازمې لارښونې او زمنه وکړه . یاده جلسه د دعایې په لوستلو سره پای ته ورسېد . د افغانی سرې میاشتې ټولنې د مرکزی سویل لویدیځ زون اړوند د غزنی ولایت د سرې میاشتې ګرځنده روغتیایی ټیمونه د یاد ولایت خوګیاڼی ولسوالۍ په شیخ "اګاه کلی"، او قره باغ ولسوالۍ "سنګی" کلیو کې د مجربو ډاکټرانو په درلودلو سره په وړیا ډول هغه هیواد والو ته روغتیایی خدمات وړاندې کوی چې اقتصادی ستونزې لری او یا هم روغتیا مرکزونو ته لاسرسی نه لری . دا د افغانی سرې میاشتې ټولنی یو له بشرپالو کړنو ځخه دی چې د هېواد په ۳۴ ولایتونو کې د لسګونه ګرځنده روغتیایی ټیمونو او ټابتو کلینیکونو په درلودلوسره په لرې پرتو سیمو کې د پلان سره سم روغتیایی خدمات وړاندې کوی . د افغانی سرې میاشتې د کتلوی معافیت ګرځنده روغتیایی ټیم د پکتیکا ولایت برمل ولسوالۍ کې ۲۱۵۰ تنو ته روغتیایی خدمات وړاندې کړی ! د روان ۱۴۴۴ سپوږمیز کال د رجب المرجب د میاشتې په درشل کې د افغانی سرې میاشتې د کتلوی معافیت ګرځنده روغتیایی ټیم د پکتیکا ولایت برمل ولسوالۍ لماستی لیګډ مختلفو کلیو کې ۲۱۵۰ تنو ته په لاندې برخو کې وړیا روغتیایی خدمات وړاندې کړی : ۱- ۹۵۰ تنه ناروغان معاینه او تداوی ۲- ۲۵۰ تنو ته Routine & OPV واکسین تطبیق کړی ۳- ۹۵۰ تنو ته صحی تعلیمات د یادونې وړ ده چې افغانی سره میاشت د هیواد په ګوټ ګوټ او مختلفو ولسوالیو او سیمو کې بېوزلو ناروغانو او هغه ناروغان چې صحی خدماتو ته لاسرسۍ نه لری، په وړیا ډول صحی خدمات وړاندې کوی. اودالړۍ به انشا الله دوام لری. د افغانی سرې میاشتې غزنی ولایتی څانګې کارمندانو ته اداری سلوک او اداری مراسلاتو تر سرلیک لاندې درې ورځنی ورکشاپ پیل شو! نن یکشنبه د روان ۱۴۴۴کال د رجب میاشتې ۲۱ نیټه دغزنی ولایت سرې میاشتې ریاست کې ټولو اداری کارمندانو ته اداری سلوکو او اداری مراسلاتو تر سرلیک لاندې درې ورځنۍ ورکشاپ د قرآنکریم د مبارکو آیتونو په تلاوت سره پیل شو، ورپسې د غزنی ولایتی څانګې رئیس ښاغلی مولوی نورالهداء (شاکر) د یاد ورکشاپ به لار اچوونکو ته ښه رغلاست اووایه او د مننې تر څنګ یې د یاد ورکشاپ په اهمیت خبرې او کړې نوموړی همدا راز له تولو کارمندانو و غوښتل تر څو په خپلې فعالې ونډې او ګډون سره ورکشاپ ته بریا ورپه برخه کړی. ورپسې د اجندا سره سم د ورکشاپ سهولت ورکوونکو لخوا د ورکشاب چاری په رسمی او عملی دول پیل شوې چې دری ورځې به دوام وکړی. دافغانی سرې میاشتې ټولنې لوګر ولایتی څانګې اړوند ګرځنده روغتیایی ټیم کارکوونکی او ډاکټران د لوګر ولایت مرکز اړوند د التمور سیمه کې په وړیا ډول د ناروغانو په درملنه بوخت دی. ۱۴۴۴ سپوړمیز کال د رجب المرجب روانه میاشت کې د لوګر ولایتی څانګې ګرځنده روغتیایی ټیم ټولټال ۲۹۵۷) تو ته په بیلابیلو برخو کې روغتیایی خدمات وړاندې کړی چې له همدې جملې څخه 1200 تنه ناروغانو معاینه ، 65 تنه واکسین، 12 تنه یې پانسمان او 1680 تنو ته صحی تعلیماتو په برخه کې معلومات ورکړی دی.د یادونې وړ ده چې افغانی سره میاشت د هېواد په ۳۴ ولایتونو کې په لسګونه ګرځنده روغتیایی ټیمونه لری او په وړیا ډول په لرې پرتو سیمو کې له روغتیایی مرکزونو د لرې پرتو سیمو بیوزله خلکو درملنه او روغتیا پالنه کوی. د پکتیا ولایت سرې میاشتې اړوند ثابت روغتیایی کلنیک څخه لیدنه تر سره شوه! شنبه د روان 1444 سپوږمیز کال د رجب المرجب د میاشتې پر 20مه نیټه د پکتیا ولایتی څانګې رئیس ښاغلی مفتی غلام سرور 《ابو احمد》 او د صحی چارو مدیر د پکتیا ولایت سرې میاشتې اړوند ثابت روغتیایی کلنیک له آمر او ټول پرسونل سره وکتل په یاده لیدنه کې ښاغلی مفتی ابو احمد د کلنیک د آمر او پرسونل څخه ددوی اړوند نظریات او ستونزې واوریدې او له ټولو ځانګو څخه یې لیدنه هم وکړه او د ستونزې او مشکلاتو د حل په موخه یې لازمې لارښوونې وکړې .نوموړی همدا راز په حاضرۍ پابندی، پر وخت د راپور ورکړه، د ناروغانو سره په ښه چلند کولو ټینګار وکړ.یاد کلینیک د روان 1444کال د رجب المرجب د میاشتې په درشل کې ټولټال (3206) تنو ته په بیلابیلو برخو کې روغتیایی خدمات تر سره کړی چې له دې جملې څخه د (1332) ناروغانو کتنه کړې، (101) ټپیانو ته لازم خدمات او پانسمان ترسره کړی ، (375) تنو ته زرقیات ترسره کړی دی، (158) تنو مېرمنو ته په (ANC او PNC) برخو کې خدمات ترسره کړی او (1240) تنو ته روغتیایی زده کړې هم ورکړې دی. دمیدان وردګو ولایت د سرې میاشتې د ریاست په انګړ کې ۷۰ تنو نارینه او ښځینه رضاکارانو ته نغدی او د البسې تشویقی مرسته تر سره شوه ! نن دوشنبه د روان 1444سپوږمیز کال د رجب المرجب د میاشتې په 22مه نېټه د مرکزی سویل لویدیځ زون اړوند میدان وردګ سرې مېاشتې نماېنده ګۍ 70تنه نارینه او ښځینه رضاکارانو ته د نغدو پیسو او البسې تشویقی مرسته د مرکزی سوېل لویدیځ زون رییس مولوی الیاس خیل ناصری په هدایت او شتون ,د میدان وردګ د سرې میاشتې رییس مولوې عبدالقدوس عمر , د مرکزی سویل لویدیځ زون او یادې نماینده ګۍ یوشمیر کارکوونکو او رضاکارانو په شتون کې توزیع شول۔ په پیل کې د قرآن کریم څو مبارک آیتونه تلاوت ترسره شو ورپسې دسویل لودیځ زون رئیس مولوی صاحب الیاس خیل ناصری درضاکارانو په اړه مفصلې او هر اړخیزه خبرې وکړې او د رضاکارانو نقش یې په ملی ټولنه کې د ارزښت وړ وباله ۔ نوموړی همدا راز د رضاکانو له کړنو او خدماتو څخه مننه وکړه او په راتلونکی کې ېې دوی لا زیاتو خدمتونو ته وهڅول۔ د میدان وردګو د نمایندګۍ د سرې میاشتې رئیس مولوی صاحب عبدالقدوس عمر هم د رضاکارانو د خدمتونو او ارزښت په اړه خبرې وکرې او د د زون د رئیس له خانګړې پاملرنې څخه ېې د رضاکارانو د تشویق په هکله مننه وکړه ورپسې د توزیع جریان عملاً پیل شو۔د یادونې وړ ده چې یاده تشویقی مرسته کې نغدی روپۍ, ژمنی چمپرونه او مردانه او زنانه بوټونه شامل دی۔ د خوست ولایت سرې مېاشتې اړوند ګرخنده روغتیایی ټیم کتنه! د خوست ولایت سرې میاشتې ریاست رئیس ښاغلی مفتی زین العابدین ( سنان) ,د دعوت او ارشاد او نشراتو مدیرانو په شتون کې خوست ولایت سرې میاشتې اړوند موبایل ټیم له روغتیایی کړنو او فعالیتونو څخه نن دوشنبه د روان ۱۴۴۴ سپوږمیز کال د رجب المرجب د میاشتې پر ۲۲مه نیټه لیدنه ترسره شوه۔ښاغلی (سنان) دلیدنې پر وخت په یو لړ اړینو موضوعاتو خبرې وکړې او د ټیم د کارکوونکو ستونزې او مشکلات ېې له نژدې ولېدل او واوریدل ۔نوموړی د ستونزې او مشکلاتو د حل په موخه لازمې لارښوونې او ژمنه وکړه .د یادې لیدنې په ترڅ کې کاکوونکو ته د حاضرۍ په باندی پابندی، پر وخت د راپور ورکړه، د ناروغانو سره په ښه چلند کولو ټینګار وکړ چې د ټېم د ټول پرسونل له لوری ورته د سرې مېاشتې ټولنې د اوصولو سره سم د عمل ژمنه ورکړل شوه۔ ېاده د وی چې یاد ګرخنده ټیم د روانې مېاشتې په درشل کې تر دم ګړۍ 624 تنو ته OPD خدمات, 815 نفرو ته ګروپی او انفردی صحی تعلیمات او78 ناروعانو ته واکسین تطبیق کړی دی او دا لړۍ ادامه لری د غزنی ولایت د سرې میاشتې ریاست اړوند 77 تنه نارینه او ښځینه رضاکاران په نغدی او ژمنۍ البسې تشوېقا وستایل شول ! نن سه شنبه د روان 1444سپوږمیز کال د رجب المرجب د میاشتې په 23مه نېټه د مرکزی سویل لویدیځ زون اړوند غزنی سرې مېاشتې نماېنده ګۍ 77 تنه نارینه او ښځینه رضاکاران د نغدو پیسو او البسې په مرسته د مرکزی سوېل لویدیځ زون رییس مولوی الیاس خیل ناصری په هدایت او شتون ,د غزنی ولایت د سرې میاشتې رییس مولوې نور الهدی شاکر , د مرکزی سویل لویدیځ زون او یادې نماینده ګۍ یوشمیر کارکوونکو او رضاکارانو په شتون کې وستایل شول۔ په پیل کې د قرآن کریم څو مبارک آیتونه تلاوت ترسره شو ورپسې دسویل لودیځ زون رئیس مولوی صاحب الیاس خیل ناصری درضاکارانو په اړه هر اړخیزه وینا وکړه او د رضاکارانو نقش یې د ارزښت وړ وباله ۔ نوموړی همدا راز د رضاکانو له کړنو او خدماتو څخه مننه وکړه او په راتلونکی کې ېې دوی لا زیاتو خدمتونو ته وهڅول۔ د غزنی ولایت د سرې مېاشتې د نمایندګۍ رئیس مولوی صاحب نورالهدی شاکر هم خبرې وکرې او د د مرکزی سویل لویدیځ زون د رئیس له خانګړې پاملرنې څخه ېې د رضاکارانو د تشویق په هکله مننه وکړه ورپسې د ضارانو په استازولۍ یو تن رضاکار خبرې وکړې او د خبرو په ترڅ کې ېې د افغانی سرې مېاشتې ټولنې له مشرتابه څخه مننه وکړه چې نن ورځ ېې په بیلابیلو تحایفو وستاېلو۔ نوموړی زیاته کړه مونږ له سرې مېاشتې سره په خپله رضاکارۍ ویاړو او له پخوا به زېات په اخلاص او ورورولۍ خپله دنده پر مخ بیایو همدا راز ېې د رضاکانو ستونزې او پیغامونه شریک کړل چې د محترم مولوی الیاس خېل ناصری له لوری ورته بشپړ ډاډ ورکړل شو چې ستاسې پیغام او ستونزې به له رهبرۍ سره شریکې او د حل په موخه به ېې لازم اجراات وشی۔ورپسې د توزیع جریان عملاً پیل شو۔د یادونې وړ ده چې یاده تشویقی مرسته کې نغدی روپۍ, ژمنی چمپرونه او مردانه او زنانه بوټونه شامل دی چې شل تنه ښځینه او اووه پنځون نارینه رضاکانو ته توزیع شول د غزنی ولایت سرې میاشتې اړوند ثابت او ګرځنده روغتونونه څخه لیدنه تر سره شوه! د سختې سړې هوا او ستونزمنو لارو په طی کولو سره د افغانی سرې مېاشتې ټولنې مرکزی سوېل لویدیځ زون رییس ښاغلی مولوی الیاس خیل ناصری او ورسره پلاوی دو شنبه د روان 1444 سپوږمیز کال د رجب المرجب د میاشتې پر 22مه نیټه د غزنی ولایت مرکز اړوند شمس العارفین ثابت کلینیک, خوګیانی ولسوالۍ ګل سرخ کلی ګرځنده روغتیایی ټیم څخه لیدنه ترسره کړه ۔ د شمس العارفین کلینیک له لیدلو څخه هم مهاله د جغتو ولسوالۍ قیاق ثابت کلینیک د لیدلو په هدف ېې سفر وکړ چې د سختو واورو او ستونزمنو لارو او لیږدونکې عرادې د نښتلو او بندیدو له امله واپس راګرزېدو ته اړ شول او سمدلاسه ېې د خوګیاڼۍ ولسوالۍ په لور حرکت او په یاده ولسوالۍ ګل سرخ کلی کې پر دندې بوخت له ګرځنده روغتیایی ټیم له آمر او ټول پرسونل سره وکتل۔ په یادو لیدنو کې ښاغلی مولوی الیاس خیل ناصری د کلنیکونو د آمرینو او پرسونل څخه ددوی اړوند نظریات او ستونزې واوریدې او له ټولو ځانګو څخه یې لیدنه هم وکړه او د ستونزې او مشکلاتو د حل په موخه یې لازمې لارښوونې وکړې .نوموړی همدا راز په یخه او سړه هوا کې د ټولو کامندانو خدمات وستایل او زیاته ېې کړه چې په سره مېاشت کې په اخلاص او رېښتینولۍ کار کول د عبادت حیثیت لری او زه شخصا وېاړم چې له همدې لارې د هېواد والو په چوپړ کې ېم او په خورا درنښت له تاسې څخه هیله مند یم چې په خپله دنده کې د سرې مېاشتې د بیطرفۍ او رضاکارانه اوصولو په پام کې نېولو سره سم خپلو دندو ته په بشپړ صداقت سره ادامه ورکړئ ۔ښاغلی مولوی الیاس خیل ناصری د لیدنو په درشل کې ټولو اړوندو روغتیایی کارکوونکو ته په حاضرۍ د پابندی، پر وخت د راپور ورکونې ، د ناروغانو سره په ښه چلند کولو هم ټینګار وکر او ویویل چې زمونږ دنده ده چې په هر حالت کې به ستاسې کړنې له نږدې څارو او د ستونځو د حل په موخه د مشرتابه له لارښوونو سره سم اړین اقدامات کوو تر څو وکولای شو په بشپړه توګه هیواد ته مصدر د خدمت شو۔ ‌د افغانی سرې میاشتې غزنی ولایتی څانګې کارمندانو ته د اداری سلوک او اداری مراسلاتو تر سرلیک لاندې درې ورځنۍ ورکشاپ پای ته ورسېد! نن سه شنبه د روان 1444سپوږمیز کال د رجب میاشتې په 23مه نیټه د غزنی ولایت سرې میاشتې ریاست کې ټولو اداری کارمندانو ته د اداری سلوکو او اداری مراسلاتو تر سرلیک لاندې درې ورځنۍ ورکشاپ د یو لړ ستاینلېکونو په توزیع سره پای ته ورسېد.د ېاد ورکشاپ د پای په مراسمو کې د غزنی ولایتی څانګې رئیس ښاغلی نورالهداء "شاکر" له لوری ټولو ګډونوالو ته د درې ورځنی درس په زدکړو د لاښې ګټې اخستنې هیله وکړه او د یاد ورکشاپ په لار اچوونکو او سهولت ورکوونکو څخه د زړه له تله مننه وکړه او ژمنه ېې ورکړه چې د ادارې په کړنو کې به ستاسې د لارښوونو په پام کې نیولو سر سم خپلې اداری چارې لا پیاوړې کړو.ووسته د افغانی سرې میاشتې د ظرفیت لوړونې آمر او ورسره سهولت ورکوونکی ٹیم له لوری د ګډونوالو له بشپړې ونډې او علاقمندۍ څخه رضایت وښودل شو او ټولو ته ېې د لا بریاوو هیله وکړه. د یادونې وړ ده چې په دغه دری ورځنی ورکشاپ کې کارکوونکو ته عملی او نظری زده کړې ورکول شوې.د ورکشاپ په پای کې ګډونوالو ته تصدیق پاڼې ورکړل شوې او یاد ورکشاپ د خیر په دعاېې سره پای ته ورسېد۔ د پکتیکا ولایت سرې میاشتې ریاست اړوند ۱۷۲ تنه رضاکارانو ته تشویقی نغدې پیسې او البسه وویشل شول: نن چهارشنبه د روان ۱۴۴۴ کال د رجب المرجب میاشتې ۲۴ نیټه د پکتیکا ولایت سرې میاشتې ریاست اړوند ۸۲ تنه فعال رضاکارانو ته ۲۰۰۰۰ افغانۍ نغدې پیسې ۶۰ جوړه بوټ او ۱۲ جوړه جمپر او همدارنګه ۹۰ تنه د شلټر برخې رضاکارانو ته د نړیوال فدراسیون(IFRC) په مالی مرسته هر تن ته یو یو جمپر وویشل شول.غونډه د قرآنکریم مبارکو آیتونو په تلاوت سره پیل شوه، ورپسې د سویل لویدیځ مرکزی زون رئیس ښاغلی مولوی الیاس خیل«ناصری» د پکتیکا ولایت رضاکارانو ستاینه وکړه، او زیاته یې کړه: رضاکاران هغه څوک دی چې په ساحه کې زموږ د هر ډول فعالیت مؤثریت ټاکی، کچېرته زموږ رضاکاران فعاله وی نو یقینی ده چې موږ خپل فعالیت په ښه او منظم ډول روان کړو.….رضاکاران په افغانی سره میاشت کې د ملا د تیر حیثیت لری، موږ په هره سیمه کې په خپلو رضاکارانو ویاړو او قدردانی یې کوو.وروسته د پکتیکا ولایت سرې میاشتې څانګې رئیس ښاغلی مولوی عارف الله «حامد» د رضاکارانو په اهمیت خبرې وکړې او زیاته یې کړه: د پکتیکا ولایت رضاکارانو هر وخت زموږ سره اوږه په اوږه په هر ډول حالاتو کې منډې ترړې کړې دی، چې ژوندی مثال یې په ګیان او برمل زلزله ځپلو ولسوالیو کې زموږ د رضاکارانو فعال ګډون وو.موږ د دوی قدردانی او مننه کوو چې د بېوزلو هېوادلو په لاسنیوې کې زموږ سره جوړه ګامونه اخلی.ورپسې د غونډې ګډونوالو دوو تنو رضاکارانو هم نظرونه شریک کړل، او د پکتیکا ولایت سرې میاشتې څخه یې مننه وکړه چې خپل رضاکاران په معنوی او مادی ډول تشویقوی.او رضاکارانو ته د ډالیو د ویش لړۍ پیل شوه، چې ۱۰ تنه رضاکارانو هر یوه ته ۲۰۰۰ افغانۍ، ۶۰ تنو ته یو جوړه بوټ، ۱۲ تنه رضاکارانو ته یو جمپر، او ۹۰ تنه د شلټر پروګرام رضاکارانو هر یوه ته یو یو دانه جمپر وویشل شول.او غونډه د دعایې په ویلو سره پای ته ورسیده. خوست ولایت کې ولایتې مجمع د جوړېدو په هکله مقدماتی ناسته ترسره شوه ! د روان 1444 سپوږمیږ د رجب المرجب د میاشتې په 23مه نېټه خوست ولایت په سطح د افغانی سری میاشتی ټولنې د ولایتی مجمع د دایرولو او اعضاوو د انتخاب په هکله د ولایتی مجامع ریاست څخه راغلی هیئت په ګډون ناسته دایره شوه . ناسته د قرانکریم د څو مبارکو ایتونو په تلاوت سره پیل شوه د غونډې د ګډونوالو د معرفت څخه ورسته د خوست ولایت د سرې میاشتې رییس د مرکزی دفتر څخه راغلی پلاوی او ټولو ګډونوالو ته ښه راغلاست ووایه او د سرې میاشتې د رهبرۍ او اړوند ریاست له وروستیو هڅو څخه ېې خوښی وښوده چې د سرې مېاشتې او هیوادوالو تر منخ د ښې همغږۍ او واټن لرې کولو په موڅه تل زیار باسی او یوه بېلګه ېې د ولایتی مجامعو په لار اچونه ده چې ډیر ژر به انشا الله د اړوند ریاست سره په بشپړه همغږۍ په لار واچول شی۔ ور پسې د مرکزی ناحیو او ولسوالیو کی دنوی طرحې سره سم د ولایتې مجامع د جوړیدو په هکله هراړخیزه معلومات د سیدعبدالواجد (سادات) لخوا وړاندی شول چی هری ولسوالې په سطح(۵)کسیزه او هرې مرکزی ناحیی په سطح (۳) کسیز مجامع جوړیږی چی دا مجامع به د سرې میاشتې سره په فعالیتونو کې همکارې او همغږی کوی د خوست ولایت دسرې میاشتې نمایندګې ریئس مفتی زین العابدین ( سنان) د دی پروګرام جوړیدو په هکله خوښی ښکاره کړه او د هر اړخیزی همکارې وعده یی وکړهغونډ د دعایی په ویلو سره پای ته ورسیده . د غزنی سرې میاشتې رئیس ښاغلی مولوی نورالهداء "شاکر" په دوو جلا لیدنو کې د شمس العارفین او قیاق روغتیایی مرکزونه له نږدې ولیدل. د روان ۱۴۴۴ هـ ق کال د رجب المرجب میاشتې په ۲۸ نیټه د افغانی سرې میاشتې ټولنې مرکزی سویل لویدیځ زون اړوند غزنی ولایتی څانګې رئیس ښاغلی مولوی نورالهداء "شاکر" مرکز غزنی اړوند شمس العارفین او جغتو ولسوالۍ قیاق ثابتو روغتیایی مرکزونو څخه ناڅاپی لیدنه وکړه.په دغه لیدنه کې ښاغلی "شاکر" د یادو روغتیایی مرکزونو له آمرینو او ټول پرسونل سره ولیدل او د اړونده روغتیایی مرکزونو د پرسونل له کړنو او فعالیتونو د خوښۍ تر څنګ د دغو روغتیایی مرکزونو ټولې خونې له نږدې وکتلې، او د یاد روغتون د پرسونل غوښتنې او ستونزې یې هم واوریدلې او د حل کولو په موخه یې زمنه وکړه چې د مرکزی سویل لویدیځ زون د مشرتابه له هدایت سره به سم د حل په مو خه لاس په کار شو. د یادونې وړ ده چې د افغانی سرې میاشتې ټولنې مرکزی سوېل لویدیځ زون غزنی ولایتی څانګې اړوند جغتو ولسوالۍ قیاق ثابت روغتیایی مرکز یو له هغه ثابتو روغتیایی مرکزونو دی چې په وړیا توګه هــغو افغان وګړو ته روغتیایی خدمتونه ترسره کوی چې له اقتصادی ستونزو سره لاس او ګریوان وی. یاد کلینیک د روانې رجب المرجب د میاشتې په درشل کې ټولټال ۱۴۵۹ تنو ته په لاندې برخو کې خدمات وړاندې کړی:۱- (۵۶۱) مریضان یې معاینه کړی، ۲- (۹۶) تنه یې پانسمان کړی، ۳- (۳۹۶) مریضانو ته یې واکسین تطبیق کړی، ۴- (۳۸۳) تنو ته یې روغتیایی لارښوونې او تبلیغات کړی ۵- د یاد مرکز ښځینه داکترې (۲۳) تنه میرمنو ته ولادی خدمتونه ترسره کړی دی.افغانی سره میاشت د هېواد په 34 هېوادونو کې (ثابت، ګرځنده او فرعی) روغتیایی کلینیکونه لری، چې په وړیا ډول د ښځینه او نارینه با تجربه روغتیا پالانو او مجهزو روغتیایی سامان آلاتو په واسطه هېوادوالو ته روغتیایی خدمتونه وړاندې کوی. د افغانی سرې میاشتې پکتیکا ولایت کې ۲۰ تنه رضاکارانو ته د ظرفیت لوړونې دوه ورځنۍ ورکشاپ پیل شو!نن دوشنبه د روان ۱۴۴۴ کال د رجب المرجب د میاشتې په ۲۹ مه نېټه د افغانی سرې میاشتې ټولنې د پکتیکا ولایت په نماینده ګۍ کې ۲۰ تنه رضاکارانو ته د سره صلیب او سرې مېاشتې نړیوال غورځنګ پېژندنې، د پیښو کمښت او لومړنیو روغتیایی مرستو تر عنوان لاندې دوه ورځنۍ ورکشاپ پیل شو.غونډه د قرآنکریم مبارکو آیتونو په تلاوت سره پیل شوه، ورپسې د پکتیکا ولایتی څانګې مالی او اداری مدیر د ورکشاپ سهولت ورکوونکو او ګډونوالو ته د ښه راغلاست وینا تر څنګ د نماینده ګی رئیس ښاغلی مولوی عارف الله «حامد» پیام وړاندې کړ.ورپسې د ورکشاپ سهولت ورکوونکو لخوا د یاد دوه ورځنۍ ورکشاپ په اهمیت هر اړخیزې خبرې وکړې.او د څانګې د نشراتو مدیر لخوا د اجنډا سره سم د سرې مېاشتې او غورځنګ د پېژندنې، بنسټیزو اصولو، نښانونو او نورو اړونده مساېلو په هکله مالومات وړاندې شول او همدا راز یاد پروګرام د اجندا سره سم د سهولت ورکوونکو له لوری دوه ورځې دوام لری د غزنی ولایتی څانګې رئیس ښاغلی مولوی نورالهداء "شاکر" د کلاغچ فرعی کلینیک څخه له نږدې لیدنه وکړه!د افغانی سرې میاشتې ټولنې مرکزی سویل لویدیځ زون اړوند غزنی ولایتی څانګې رئیس ښاغلی مولوی نورالهداء "شاکر" د مرکز غزنی اړوند کلاغچ فرعی روغتیایی کلینیک څخه له نږدې لیدنه وکړه. په یاده لیدنه کې ښاغلی "شاکر" د اړونده کلینیک له پرسونل او ټولو خونو څخه څارنه وکړه، او د هغوی مشکلات او ستونزې یې له نږدې واوریدلې.ښاغلی "شاکر" همداراز د یاد روغتیایی کلینیک پرسونل ته په ورځنیو چارو کې د بریا غوښتنې تر څنګ په حاضرۍ پابندی، په ورخت تلل او راتلل، او له مراجعینو سره په ښه سلوک کولو وهڅول .د یادونې وړ ده چې ښاغلی "شاکر" تیره ورځ هم له قیاق او شمس العارفین روغتیایی مرکزونو څخه له نږدې لیدنه کړې وه. پکتیا ولایت سرې میاشتې ریاست اړوند د ځوانانو او رضاکارانو کلوپ کې ازموینه واخیستل شوه! نن ورځ دوشنبه د روان ۱۴۴۴ سپوږمیز کال د رجب المرجب د میاشتې پر ۲۹مه نېټه د افغانی سرې میاشتې ټولنې د مرکزی سویل لویدیځ زون اړوند پکتیا ولایت سرې میاشتې کلوپ کې د لیک لوست له هغه زده کوونکو څخه چې د لیک لوست له دوهم کتاب څخه دریم کتاب ته ارتقا کوی ازموینه واخیستل شوه، د یادولو وړده چې په نوموړی ازموینه کې ۴۵ تنه زده کوونکو برخه اخیستی وه او بریالی زده کوونکی به وروسته له یو تشویقی پروګرام څخه دریم کتاب پیل کړی. د لوګر ولایت د سرې میاشتې رییس د کلنګار په سمیه کې د فرعی کلینیک له روغتیایی خدمتونو څخه لیدنه وکړه ! سه شنبه د روان 1444 هـ ق کال د رحب المرحب میاشتې په 30 مه نیټه د افغانی سرې میاشتې ټولنې د مرکزی سویل لویدیځ زون اړوند د لوګر ولایتی څانګې رییس ښاغلی مولوی نصرت د یاد ولایت د فرعی کلینیک له روغتیایی فعالیتونو څخه لیدنه وکړه.په دغه لیدنه کې ښاغلی مولوی نصرت د کلینیک له ډاکترانو سره ولیدل او د پرسونل ستونزې او وړاندیزونه واریدل ، نوموړی ژمنه وکړه چې ټولې اړوندې ستونزې به د زون له ریاست سره شریکې کړی او د حل په موخه به یې له هدایت سره سم لازم اجرات ترسره کړی . ښاغلی مولوی نصرت همدا راز ټول پرسونل ته یې سپارښتنه وکړه چې د هیواد والو د لاښه خدمت په موخه له ناروغانو سره تر پخوا زیات ښه چلند وکړی ، د حاضرۍ پابند او ملی ټولنې ټولو اصولو ته ژمن اوسی . د یادونې وړ ده چې یاد فرعی کلینیک له تیر یو نیم کال را پدیخوا لوګر ولایت مرکز اړوند د کلنګار په سیمه کې روغتیایې فعالیت وړاندې کوی او تر دم ګړۍ ېې زرګونو هیواد والو ته په بیلا بیلو برخو کې وړیا زوغتیایی خدمات وړاندې کړی دی. پکتیکا ولایت سرې میاشتې ریاست کې ۲۰ تنه رضاکارانو ته د ظرفیت لوړونې ورکشاپ پای ته ورسید! سه شنبه د روان ۱۴۴۴ کال د رجب المرجب د میاشتې پر ۳۰ مه نیټه پکتیکا ولایت سرې میاشتې ریاست کې ۲۰ تنه رضاکارانو ته د ظرفیت لوړونې، د سرې میاشتې او نړیوال سره صلیب نهضت د پېژندنې، اساسی اصول، نښانونه، د پیښو اداره، لومړنیو صحی مرستو ،افغانی سرې میاشتې غړو او مجامع ولایتی او عمومی اړوند دوه ورځنۍ ورکشاپ پای ته ورسید.په یاد مناسبت نیول شوې غونډه د کلام الله مبارکو آیتونو په تلاوت سره پیل شوه، ورپسې د څانګې د حوادثو مدیر د یاد ورکشاپ او رضاکارانو په اهمیت خبرې وکړې او همدارنګه یې د پکتیکا ولایت سرې میاشتې رئیس ښاغلی مولوی عارف الله «حامد» پیام او نیکې پیرزوینې ګډونوالو ته وړاندې کړې.ورپسې د ورکشاپ سهولت ورکوونکو لخوا د یاد ورکشاپ مؤثریت په اړه خبرې وشوې، او د پکتیکا ولایت سرې میاشتې ریاست او ګډونوالو څخه مننه وکړه چې د یاد ورکشاپ په لار اچولو کې یې هلې ځلې وکړې.همدارنګه یو تن رضاکار هم د ورکشاپ په لار اچولو خوشحالی څرګنده کړه، د افغانی سرې میاشتې خصوصأ د پکتیکا ولایت سرې میاشتې ریاست څخه مننه وکړه چې د رضاکارانو ظرفیت لوړونې په موخه داسې ورکشاپونه دایروی.او غونډه د دعایې په ویلو سره پای ته ورسیده. د مرکزی سویل لویدیځ زون ریاست د ۱۴۴۴ هق کال د رجب المرجب د میاشتې د خبرونو د نشر راپور ترتیب او صحت ده . په درنښت نوراغا صاحب زاده د زون د نشراتو لوی مدیر